****

**คู่มือปฏิบัติงานรับเรื่องร้องเรียน**

**การทุจริตและประพฤติมิชอบ**

**(Corruption and Misconduct**

**Complaint Management Standard Operation Procedure)**

**โรงพยาบาลเพ็ญ จังหวัดอุดรธานี**

**คำนำ**

คู่มือปฏิบัติงานการรับเรื่องร้องเรียนการทุจริตและประพฤติมิชอบฉบับนี้ จัดทำขึ้นเพื่อเป็นแนวทางการดำเนินการจัดการข้อร้องเรียนการทุจริตและประพฤติมิชอบของโรงพยาบาลเพ็ญ โดยมีวัตถุประสงค์ให้มีการดำเนินการที่แตกต่างจากคู่มือปฏิบัติการรับเรื่องร้องทั่วไป เพื่อเปิดโอกาสให้ผู้มีส่วนได้เสียจากการปฏิบัติหน้าที่ของเจ้าหน้าที่รัฐมีช่องทางในการดำเนินการร้องเรียนและได้รับการตอบสนองต่อข้อร้องเรียนอย่างเหมาะสม เพื่อยกระดับคุณธรรมและความโปร่งใสของโรงพยาบาลอุดรธานีให้ดียิ่งขึ้น

คณะกรรมการประเมินคุณธรรมและความโปร่งใสในการดำเนินงานของหน่วยงาน โรงพยาบาลเพ็ญ ขอขอบคุณคณะทำงานจัดทำแผนและผู้มีส่วนร่วมในการจัดทำคู่มือ มา ณ โอกาสนี้ด้วย

**โรงพยาบาลเพ็ญ**

**สารบัญ**

**วัตถุประสงค์ ขอบเขต คำจำกัดความ ๑**

**ประเภทเรื่องร้องเรียน/แจ้งเบาะแส 3**

**- ประเภทเรื่องร้องเรียน/แจ้งเบาะแส 3**

**- หลักเกณฑ์ในการรับเรื่องร้องเรียน/แจ้งเบาะแสด้านการทุจริตและประพฤติมิชอบ 4**

**ขั้นตอนการดำเนินการ 5**

**- ขั้นตอนการดำเนินการ 5**

**- ผังขั้นตอนผังกระบวนการจัดการเรื่องร้องเรียน/แจ้งเบาะแสด้านการทุจริตและประพฤติมิชอบ 6**

**การวิเคราะห์ระดับข้อร้องเรียนของโรงพยาบาลเพ็ญ 7**

**การแจ้งกลับผู้ร้องเรียน และการประสานหน่วยงานภายนอก 8**

**การประสานผู้ที่เกี่ยวข้องในหน่วยงานเพื่อดำเนินการแก้ไข / ปรับปรุง 8**

**การประสานศูนย์รับข้อร้องเรียน กรณีข้อร้องเรียนระดับ 3 9**

**ติดตามประเมินผลและรายงาน 9**

**การรายงานผลการจัดการข้อร้องเรียนโรงพยาบาลเพ็ญ ประจำปี 2561 10**

**ประกาศเจตนารมณ์การต่อต้านการทุจริต ปีงบประมาณ 2562 13**

**บรรณานุกรม 14**

**คณะที่ปรึกษาและคณะผู้จัดทำ 15**

1

**คู่มือปฏิบัติงานการรับเรื่องร้องเรียนการทุจริตและประพฤติมิชอบ**

**โรงพยาบาลเพ็ญ**

**1. วัตถุประสงค์ ขอบเขต และคำจำกัดความ**

**1.1 วัตถุประสงค์**

เพื่อให้เกิดกระบวนการดำเนินงานจัดการข้อร้องเรียนการทุจริตและประพฤติมิชอบแยกจากการจัดการข้อร้องเรียนเรื่องทั่วไป เพื่อให้เจ้าหน้าที่ของรัฐมีความตระหนักและปฏิบัติหน้าที่อย่างตรงไปตรงมา ไม่เลือกปฏิบัติต่อผู้รับบริการรายใดรายหนึ่ง และส่งเสริมความโปร่งใสของการดำเนินงานของโรงพยาบาลเพ็ญ

**1.2 ขอบเขต**

คู่มือการปฏิบัตินี้ครอบคลุมขั้นตอนการปฏิบัติงานรับเรื่องร้องเรียนการทุจริตและประพฤติมิชอบของหน่วยงาน รับและตรวจสอบข้อร้องเรียนจากช่องทางต่างๆ การบันทึกข้อร้องเรียน การวิเคราะห์ระดับข้อร้องเรียน การแจ้งกลับผู้ร้องเรียน การประสานผู้ที่เกี่ยวข้องในหน่วยงานเพื่อดำเนินการแก้ไข / ปรับปรุง การประสานศูนย์รับ ข้อร้องเรียนของโรงพยาบาลเพ็ญ การประสานหน่วยงานภายนอก การติดตามผลการแก้ไข / ปรับปรุง เพื่อแจ้งกลับให้ผู้ร้องเรียนทราบ และการรายงานผลการจัดการข้อร้องเรียน

**1.3 คำจำกัดความ**

**เรื่องร้องเรียนการทุจริตและประพฤติมิชอบ** หมายถึง เรื่องร้องเรียนการดำเนินงานเกี่ยวกับการทุจริตและประพฤติมิชอบของหน่วยงาน โดยมีผู้ร้องเรียนหรือแจ้งเบาะแสการทุจริตและประพฤติมิชอบของเจ้าหน้าที่ในโรงพยาบาลเพ็ญ รวมถึงมีผู้ใช้บริการหรือผู้มีส่วนได้เสียยื่นเรื่องร้องเรียนต่อหน่วยงานอื่น และได้ส่งต่อมายังโรงพยาบาลเพ็ญ โดยเรื่องเรียนเกี่ยวกับการทุจริตและประพฤติมิชอบ ต้องเป็นเรื่องร้องเรียนที่มีการดำเนินการภายในห้วงปีงบประมาณ พ.ศ. 2562 หรืออาจจะเป็นเรื่องร้องเรียนหรือแจ้งเบาะแสการทุจริตและประพฤติมิชอบของปีงบประมาณที่ผ่านมา แต่ยังมีการดำเนินการต่อในห้วงปีงบประมาณ 2562

**การร้องร้องเรียน/แจ้งเบาะแส** หมายถึง การร้องเรียน/แจ้งเบาะแสด้านการทุจริตและประพฤติ มิชอบ เพื่อดำเนินการตามที่กฎหมายกำหนด ผ่านช่องทาง 3 ทาง อันได้แก่

1. ยื่นเรื่องร้องเรียนมายังที่ตั้งโรงพยาบาลเพ็ญ โดย

- หนังสือร้องเรียน (ลงชื่อผู้ร้องเรียน)

- บัตรสนเท่ห์ (ไม่ลงชื่อผู้ร้องเรียน)

- หน่วยงานราชการอื่น เช่น สำนักงานสาธารณสุขจังหวัดอุดรธานี

2. สื่อโซเชียลมีเดีย เพจ โรงพยาบาลเพ็ญ <https://www.facebook.com/www.phenhospital.go.th>

2

**การร้องเรียนกระทำผิดวินัย/ทุจริต** หมายถึง การร้องเรียนกล่าวหาว่าเจ้าหน้าที่ของรัฐ ได้แก่ข้าราชการพลเรือนสามัญ ลูกจ้างประจำ พนักงานราชการ และพนักงานกระทรวงสาธารณสุข กระทำความผิด

ทางวินัย โดยมีการฝ่าฝืนข้อห้ามหรือข้อปฏิบัติที่กฎหมายหรือระเบียบได้กำหนดไว้ว่าเป็นความผิดทางวินัยและได้กำหนดโทษไว้ ทั้งนี้ อาจเป็นทั้งเรื่องเกี่ยวกับงานราชการหรือเรื่องส่วนตัว

**ผู้ร้องเรียน/แจ้งเบาะแส** หมายถึง ผู้พบเห็นการกระทำอันมิชอบด้านการทุจริตคอร์รัปชั่น มีสิทธิเสนอคำร้องเรียน/แจ้งเบาะแสต่อโรงพยาบาลเพ็ญได้

**หน่วยรับเรื่องร้องเรียน/แจ้งเบาะแส** หมายถึง งานประกันสุขภาพ โรงพยาบาลอุดรธานี

**หน่วยงานดำเนินการเรื่องร้องเรียน/แจ้งเบาะแส** หมายถึง งานบริหารงานทั่วไป หรือหน่วยงานที่เกี่ยวข้องกับเรื่องร้องเรียน/แจ้งเบาะแสในสังกัด โรงพยาบาลเพ็ญ

**การดำเนินการ** หมายถึง การจัดการกับเรื่องร้องเรียน/แจ้งเบาะแสตั้งแต่ต้นจนถึงการได้รับการแก้ไขหรือได้ข้อสรุป เพื่อแจ้งผู้ร้องเรียนกรณีที่ผู้ร้องเรียนแจ้งชื่อที่อยู่ชัดเจน

3

**2. ประเภทเรื่องร้องเรียน/แจ้งเบาะแส**

**2.1 ประเภทเรื่องร้องเรียน/แจ้งเบาะแส**

|  |  |  |
| --- | --- | --- |
| ประเภท | นิยาม | ตัวอย่างที่เป็นรูปธรรม |
| 1) การบริหารจัดการ | การที่สวนราชการดำเนินการด้านการ  บริหารจัดการโดยเปิดเผย โปร่งใส และเป็นธรรม โดยพิจารณาถึงประโยชน์และผลเสียทางสังคม ภาระต่อประชาชน คุณภาพ วัตถุประสงค์ที่จะดำเนินการ และประโยชนระยะยาวของราชการที่จะได้รับประกอบกัน | 1. การบริหารทั่วไป และงบประมาณ  ร้องเรียนโดยกล่าวหาผู้บริหาร เจ้าหน้าที่ของหน่วยงานมีพฤติกรรมส่อในทางไม่สุจริตหลายประการ  2. การบริหารงานพัสดุ ร้องเรียนโดยกล่าวหาว่าผู้เกี่ยวข้องในการจัดซื้อจัดจ้างมีพฤติกรรมส่อในทางไม่โปร่งใสหลายประการ  3. การบริหารงานบุคคล ร้องเรียนโดย  กล่าวหาว่าผู้บริหาร และผู้เกี่ยวข้องดำเนินการเกี่ยวกับการแต่งตั้ง การเลื่อน  ตำแหน่ง การพิจารณาความดีความชอบ  และการแต่งตั้งโยกย้าย ไม่ชอบธรรม |
| 2) วินัยข้าราชการ | กฎ ระเบียบต่างๆ ที่วางหลักเกณฑ์  ขึ้นมาเป็นกรอบควบคุมให้ข้าราชการ  ปฏิบัติหน้าที่ และกำหนดแบบแผนความประพฤติของข้าราชการ เพื่อให้  ข้าราชการประพฤติปฏิบัติหน้าที่ราชการเป็นไปด้วยความเรียบร้อย โดยกำหนดให้ข้าราชการวางตัวให้ถูกต้อง และเหมาะสมตาม พ.ร.บ. ระเบียบข้าราชการพลเรือน พ.ศ. 2551 และประมวลจริยธรรมข้าราชการกำหนดไว้ | การไม่ปฏิบัติหน้าที่ตามบทบัญญัติว่าด้วยวินัยข้าราชการตามที่กฎหมายกำหนด  ฯลฯ |
| 3) ค่าตอบแทน | การจ่ายเงินค่าตอบแทนในการปฏิบัติงานของเจ้าหน้าที่ มีเจตนารมณ์ เพื่อการจ่ายเงินค่าตอบแทนสาหรับเจ้าหน้าที่ที่ปฏิบัติงานในหน่วยบริการในช่วงนอกเวลาราชการ และเจ้าหน้าที่ที่ปฏิบัติงานนอกหน่วยบริการ หรือต่างหน่วยบริการทั้งในเวลาราชการและนอกเวลาราชการ ไปในทางมิชอบหรือมีการทุจริต | 1. การเบิกจ่ายเงิน พตส.  2. ค่าตอบแทนไม่ทำเวชปฏิบัติ  3. ค่าตอบแทนปฏิบัติงานนอกเวลาราชการ  4. ค่าตอบแทน อสม.  5. ค่าตอบแทนสำหรับเจ้าหน้าที่ที่ปฏิบัติงานในหน่วยบริการในช่วงนอกเวลาราชการ  ฯลฯ |
| 4) ขัดแย้งกับเจ้าหน้าที่/  หน่วยงานของรัฐ | การที่ผู้ร้องเรียนหรือผู้เสียหายของ  หน่วยงาน ร้องเรียนเจ้าหน้าที่หรือ  หน่วยงานเกี่ยวกับการกระทำการใดๆ  ที่มีผลก่อให้เกิดความเสียหายอย่างใด  อย่างหนึ่ง ต่อผู้ร้องเรียนหรือโรงพยาบาลเพ็ญ | ปฏิบัติการใดที่ส่อไปในทางทุจริต ประพฤติ มิชอบ |

4

**2.2 หลักเกณฑ์ในการรับเรื่องร้องเรียน/แจ้งเบาะแสด้านการทุจริตและประพฤติมิชอบ**

2.2.1 ใช้ถ้อยคำหรือข้อความสุภาพ ประกอบด้วย

1) ชื่อ ที่อยู่ของผู้ร้องเรียน/แจ้งเบาะแสชัดเจน

2) วัน เดือน ปี ของหนังสือร้องเรียน/แจ้งเบาะแส

3) ข้อเท็จจริง หรือพฤติการณ์ของเรื่องที่ร้องเรียน/แจ้งเบาะแส ปรากฏอย่างชัดเจนว่ามีมูลข้อเท็จจริง หรือชี้ช่องทางแจ้งเบาะแส เกี่ยวกับการทุจริตของเจ้าหน้าที่/หน่วยงาน ชัดแจ้งเพียงพอที่สามารถดำเนินการสืบสวน/สอบสวนได้

4) ระบุ พยานเอกสาร พยานวัตถุและพยานบุคคล (ถ้ามี)

2.2.2 ข้อร้องเรียน/แจ้งเบาะแส ต้องเป็นเรื่องจริงที่มีมูลเหตุ มิได้หวังสร้างกระแสหรือสร้างข่าวที่เสียหายต่อเจ้าหน้าที่หรือโรงพยาบาลเพ็ญ หรือบุคคลภายนอก

2.2.3 เป็นเรื่องที่ผู้ร้องเรียน/แจ้งเบาะแส ได้รับความไม่ชอบธรรม อันเนื่องมาจากการปฏิบัติหน้าที่ต่างๆ ของเจ้าหน้าที่โรงพยาบาลอุดรธานี

2.2.4 เรื่องร้องเรียน/แจ้งเบาะแสที่มีข้อมูลไม่ครบถ้วน ไม่เพียงพอ หรือไม่สามารถหาข้อมูลเพิ่มเติมได้ ในการดำเนินการตรวจสอบหาข้อเท็จจริง สืบสวน สอบสวน ให้ยุติเรื่อง หรือรับทราบเป็นข้อมูล และเก็บเป็นฐานข้อมูล

2.2.6 ไม่เป็นคำร้องเรียนที่เข้าลักษณะดังต่อไปนี้

1) คำร้องเรียน/แจ้งเบาะแส ที่เป็นบัตรสนเท่ห์ เว้นแต่บัตรสนเท่ห์ระบุหลักฐานพยานแวดล้อมชัดเจน และเพียงพอที่จะทาการสืบสวนสอบสวนต่อไปได้ ซึ่งเป็นไปตามมติคณะรัฐมนตรี เมื่อวันที่ 22 ธันวาคม 2551 จึงจะรับไว้พิจารณาเป็นการเฉพาะเรื่อง

2) คำร้องเรียน/แจ้งเบาะแสที่เข้าสู่กระบวนการยุติธรรมแล้ว หรือเป็นเรื่องที่ศาลได้มี คำพิพากษาหรือคำสั่งที่สุดแล้ว

3) คำร้องเรียน/แจ้งเบาะแสที่อยู่ในอำนาจหน้าที่ของหน่วยงานที่มีหน้าที่รับผิดชอบโดยตรง หรือองค์กรอิสระที่กฎหมายกำหนดไว้เป็นการเฉพาะ เว้นแต่คำร้องจะระบุว่าหน่วยงานดังกล่าวไม่ดำเนินการ หรือดำเนินการแล้วยังไม่มีผลความคืบหน้า ทั้งนี้ ขึ้นอยู่กับดุลยพินิจของผู้อำนวยการโรงพยาบาลเพ็ญ

4) คำร้องเรียน/แจ้งเบาะแส ที่เกิดจากการโต้แย้งสิทธิระหว่างบุคคลต่อบุคคลด้วยกันนอกเหนือจากหลักเกณฑ์ดังกล่าวข้างต้นแล้ว ให้อยู่ในดุลยพินิจของผู้อำนวยการโรงพยาบาลอุดรธานีว่า จะรับไว้พิจารณาหรือไม่ เป็นเรื่องเฉพาะกรณี

5

**3. ขั้นตอนการดำเนินการ**

เริ่มจากงานประกันสุขภาพ รับเรื่องร้องเรียน/แจ้งเบาะแสด้านการทุจริตและประพฤติชอบ จากช่องทางการร้องเรียนของศูนย์รับเรื่องร้องเรียนโรงพยาบาลเพ็ญลงทะเบียนรับเรื่องในสมุดคุมรับเรื่องร้องเรียน คัดแยกหนังสือ วิเคราะห์เนื้อหาของเรื่องร้องเรียน/แจ้งเบาะแสด้านการทุจริตและประพฤติชอบ สรุปความเห็นเสนอและจัดทำหนังสือถึงผู้อำนวยการโรงพยาบาลเพ็ญ พิจารณาสั่งการ ส่งเรื่องให้หน่วยงานที่เกี่ยวข้องดำเนินการหรือมอบหมายให้งานบริหารงานทั่วไป แต่งตั้งคณะกรรมการตรวจสอบข้อเท็จจริง/สืบสวน/สอบสวน แล้วรายงานผลให้ผู้อำนวยการโรงพยาบาลเพ็ญพิจารณาสั่งการ และแจ้งผู้ร้องทุกข์/ร้องเรียน (กรณีมีชื่อ/ที่อยู่/หน่วยงาน ชัดเจน) ทราบเบื้องต้นภายใน 15 วัน รับรายงานและติดตามความก้าวหน้าผลการดำเนินงานจากหน่วยงานที่เกี่ยวข้อง สรุปรายงานผลการดำเนินงาน เสนอผู้อำนวยการโรงพยาบาลเพ็ญ เก็บข้อมูลในสมุดคุมเรื่องร้องเรียน เพื่อการประมวลผลและสรุปวิเคราะห์ จัดทำรายงานสรุปผลการวิเคราะห์เสนอผู้อำนวยการโรงพยาบาลเพ็ญ (รายเดือน/รายปี) แล้วงานบริหารงานทั่วไป เก็บเรื่อง

**3.1 ขั้นตอนการปฏิบัติงาน**

(1) เจ้าหน้าที่งานประกันสุขภาพรับเรื่องร้องเรียน/แจ้งเบาะแสด้านการทุจริตและประพฤติชอบ จากช่องทางการร้องเรียนของโรงพยาบาลเพ็ญ 2 ช่องทาง ดังต่อไปนี้

1. ยื่นเรื่องร้องเรียนถึงโรงพยาบาลเพ็ญโดย

- หนังสือร้องเรียน (ลงชื่อผู้ร้องเรียน)

- บัตรสนเท่ห์ (ไม่ลงชื่อผู้ร้องเรียน)

- หน่วยงานราชการอื่น เช่น สำนักงานสาธารณสุขจังหวัดอุดรธานี

2. สื่อโซเชียลมีเดีย เพจโรงพยาบาลเพ็ญhttps://www.facebook.com/www.phenhospital.go.th

(2) เจ้าหน้าที่งานประกันสุขภาพลงทะเบียนรับเรื่องในสมุดคุมเรื่องร้องเรียน

(3) เจ้าหน้าที่งานประกันสุขภาพ คัดแยกหนังสือ วิเคราะห์เนื้อหาของเรื่องร้องเรียน/แจ้งเบาะแสด้านการทุจริตและประพฤติชอบ

(4) เจ้าหน้าที่งานบริหารงานทั่วไปสรุปความเห็นเสนอหรือเสนอแต่งตั้งคณะกรรมการตรวจสอบข้อร้องเรียนและจัดทำหนังสือถึงผู้อำนวยการโรงพยาบาลเพ็ญ พิจารณาลงนาม

(5) เจ้าหน้าที่งานบริหารงานทั่วไปส่งเรื่องให้หน่วยงานที่เกี่ยวข้องดำเนินการ

(6) เจ้าหน้าที่งานบริหารงานทั่วไป แจ้งผู้ร้องทุกข์/ร้องเรียน (กรณีมีชื่อ/ที่อยู่/หน่วยงาน ชัดเจน) ทราบเบื้องต้นภายใน 15 วัน

(7) เจ้าหน้าที่งานบริหารงานทั่วไปนิติการ รับรายงานและติดตามความก้าวหน้าผลการดาเนินงานจากหน่วยงานที่เกี่ยวข้อง

(8) เจ้าหน้าที่งานบริหารงานทั่วไปเสนอผู้อำนวยการโรงพยาบาลเพ็ญ

(9) เจ้าหน้าที่งานบริหารงานทั่วไปเก็บข้อมูลในสมุดคุมเรื่องร้องเรียน เพื่อการประมวลผลและสรุปวิเคราะห์

(10) เจ้าหน้าที่งานบริหารงานทั่วไปจัดทำรายงานสรุปผลการวิเคราะห์เสนอผู้บริหาร (รายเดือน/รายปี)

(11) เจ้าหน้าที่งานบริหารงานทั่วไปจัดเก็บเรื่อง

6

**3.2 ผังกระบวนการจัดการเรื่องร้องเรียน/แจ้งเบาะแสด้านการทุจริตและประพฤติมิชอบ**

|  |  |  |  |
| --- | --- | --- | --- |
| ลำดับ | กระบวนงาน | ระยะเวลา | ผู้รับผิดชอบ |
| 1. | (1) งานประกันสุขภาพ รับเรื่องร้องเรียน/  แจ้งเบาะแสด้านการทุจริตและประพฤติมิชอบ | 10 นาที | เจ้าหน้าที่งานประกันสุขภาพ |
| 2. | (2) ลงทะเบียนรับในสมุดคุมเรื่องร้องเรียน | 5 นาที | เจ้าหน้าที่งานประกันสุขภาพ |
| 3. | (3) คัดแยก/วิเคราะห์เนื้อหาของเรื่องร้องเรียน/แจ้งเบาะแสด้านทุจริต  นำเสนอให้ผู้อำนวยการโรงพยาบาลเพ็ญ | 30 นาที | เจ้าหน้าที่งานประกันสุขภาพ |
| 4. | (4) ผู้อำนวยการพิจารณาสั่งการ |  | เจ้าหน้าที่งานบริหารงานทั่วไป |
| 5. | (5.1) แจ้งหน่วยงานที่เกี่ยวข้อง 5.2 แจ้งผู้ร้องเรียน/แจ้งเบาะแส  หรือดำเนินการตามข้อสั่งการ (กรณีมีชื่อที่อยู่ชัดเจน) | 30 นาที | เจ้าหน้าที่งานบริหารงานทั่วไป |
| 6. | 6.1 รับรายงานผลการดำเนินงาน 6.2 ติดตามความก้าวหน้า  จากหน่วยงานที่เกี่ยวข้อง ของหน่วยงานที่เกี่ยวข้อง | 7-15 วัน | เจ้าหน้าที่งานบริหารงานทั่วไป |
| 7. | (7) สรุปรายงานผลการดำเนินงานจากหน่วยงานที่เกี่ยวข้อง | 1 วัน | เจ้าหน้าที่งานบริหารงานทั่วไป |
| 8. | (8) เสนอผู้อำนวยการโรงพยาบาลเพ็ญพิจารณา | 1 วัน | เจ้าหน้าที่งานบริหารงานทั่วไป |
| 9. | (9) เก็บข้อมูลในสมุดคุมเรื่องร้องเรียนเพื่อการสรุปวิเคราะห์ | 30 นาที | เจ้าหน้าที่งานบริหารงานทั่วไป |
| 10 | (10) จัดทำรายงานสรุปผลการวิเคราะห์  เสนอผู้อำนวยการโรงพยาบาลเพ็ญ (รายเดือน/รายปี) | 1-3 วัน | เจ้าหน้าที่งานบริหารงานทั่วไป |
| 11. | (11) งานนิติการเก็บเรื่อง | 1 วัน | เจ้าหน้าที่งานบริหารงานทั่วไป |

7

**สัญลักษณ์ที่ใช้ในการจัดทำ Work Flow**

|  |  |
| --- | --- |
| **สัญลักษณ์** | **คำอธิบาย** |
|  | จุดเริ่มต้นและสิ้นสุดของกระบวนการ |
|  | กิจกรรมและการปฏิบัติงาน |
|  | การตัดสินใจ เช่น การพิจารณาให้ความเห็น  การอนุมัติ เป็นต้น |
|  | แสดงถึงความเชื่อมโยงของกิจกรรม  และการปฏิบัติงาน |



**4. การวิเคราะห์ระดับข้อร้องเรียนของโรงพยาบาลเพ็ญ**

**เจ้าหน้าที่ฯ**

* 1. พิจารณาจำแนกระดับข้อร้องเรียน แบ่งตามความง่าย – ยาก ดังนี้
* ข้อร้องเรียนระดับ 1 เป็นข้อคิดเห็น, ข้อเสนอแนะ, คำชมเชย, สอบถามหรือร้องขอข้อมูล กล่าวคือ ผู้ร้องเรียนไม่ได้รับความเดือดร้อน แต่ติดต่อมาเพื่อให้ข้อเสนอแนะ / ให้ข้อคิดเห็น / ชมเชย / สอบถามหรือร้องขอข้อมูลของโรงพยาบาลเพ็ญ
* ข้อร้องเรียนระดับ 2 เป็นข้อร้องเรียนเล็ก กล่าวคือ ผู้ร้องเรียนได้รับความเดือดร้อนแต่สามารถแก้ไขได้โดยหน่วยงานเดียว
* ข้อร้องเรียนระดับ 3 เป็นข้อร้องเรียนใหญ่ กล่าวคือ ผู้ร้องเรียนได้รับความเดือดร้อนไม่สามารถแก้ไขได้โดยหน่วยงานเดียว ต้องต้องเสนอเรื่องต่อผู้บังคับบัญชาต่อไป (สำนักงานสาธารณสุขจังหวัดอุดรธานี/สำนักปลัดกระทรวงสาธารณสุขหรือหน่วยงานที่เกี่ยวข้อง)
* ข้อร้องเรียนระดับ 4 เป็นข้อร้องเรียนนอกเหนืออำนาจโรงพยาบาลเพ็ญ กล่าวคือ ผู้ร้องเรียนร้องขอ ในสิ่งที่อยู่นอกเหนือบทบาทอำนาจหน้าที่ของโรงพยาบาลเพ็ญ

**8**

**5. การแจ้งกลับผู้ร้องเรียน กรณีข้อร้องเรียนระดับ 1 และการประสานหน่วยงานภายนอกกรณีข้อร้องเรียนระดับ 4**

เจ้าหน้าที่ฯ

* 1. ข้อร้องเรียนระดับ 1

เป็นข้อคิดเห็น, ข้อเสนอแนะ, คำชมเชย, สอบถามหรือร้องขอข้อมูลสามารถรับเรื่องและชี้แจงให้ผู้ร้องเรียนรับทราบได้ทันที โดยกำหนดระยะเวลาในการตอบข้อร้องเรียนภายใน 1 วันทำการ ยกตัวอย่างเช่น ผู้ร้องเรียนโทรศัพท์เข้ามาสอบถามเกี่ยวกับการรักษาพยาบาลหรือสิทธิที่ใช้ในการรักษาพยาบาล เจ้าหน้าที่ฯ สามารถอธิบายรายละเอียด ขั้นตอน ได้ทันที เนื่องจากเป็นข้อคำถามที่ไม่ซับซ้อน และโรงพยาบาลอุดรธานีมีเกณฑ์การดำเนินงานในเรื่องที่ซักถามอย่างละเอียดดีแล้ว ยกเว้นกรณีที่ผู้ร้องเรียนจัดทำเป็นหนังสือส่งเข้ามาที่หน่วยงาน เจ้าหน้าที่ฯอาจใช้เวลาในการเขียนหนังสือเพื่อตอบข้อมูลส่งกลับไปยังผู้ร้องเรียน (ระดับ 1) แต่สามารถดำเนินการได้เสร็จสิ้นภายใน 1 วันทำการ เป็นต้น

* 1. ข้อร้องเรียนระดับ 4

เป็นข้อร้องเรียนนอกเหนืออำนาจของโรงพยาบาลเพ็ญ ให้พิจารณาความเหมาะสมของข้อร้องเรียน โดยเบื้องต้นให้ชี้แจงทำความเข้าใจกับผู้ร้องเรียนเกี่ยวกับอำนาจหน้าที่การทำงานของโรงพยาบาลเพ็ญและแนะนำหน่วยงานที่เกี่ยวข้องกับปัญหาของผู้ร้องเรียนโดยตรง ซึ่งอาจหาหมายเลขโทรศัพท์ของหน่วยงานนั้น ๆ ให้แก่ผู้ร้องเรียน โดยกำหนดระยะเวลาในการตอบข้อร้องเรียนภายใน 1 วันทำการ ในกรณีที่ผู้ร้องเรียนร้องเรียนเป็นหนังสือ/จดหมาย/โทรสาร อาจจัดทำหนังสือส่งต่อไปยังหน่วยงานภายนอกที่เกี่ยวข้องโดยตรงต่อไป โดยกำหนดระยะเวลาในการตอบ ข้อร้องเรียนตามความเหมาะสม หรือกรณีที่ผู้ร้องเรียนจัดทำเป็นหนังสือร้องเรียนในกรณีเดียวกันมาที่หน่วยงาน เจ้าหน้าที่ฯสามารถทำหนังสือตอบกลับไปยังผู้ร้องเรียน และจัดทำหนังสือส่งต่อไปยังหน่วยงานที่เกี่ยวข้องเพื่อพิจารณาดำเนินการในส่วนที่เกี่ยวข้องต่อไปได้

**6. การประสานผู้ที่เกี่ยวข้องในหน่วยงานเพื่อดำเนินการแก้ไข / ปรับปรุง กรณีข้อร้องเรียนระดับ 2**

เจ้าหน้าที่ฯ

* 1. ข้อร้องเรียนระดับ 2

เป็นข้อร้องเรียนเล็ก ให้พิจารณาจัดทำบันทึกข้อความส่งต่อไปยังหน่วยงานที่เกี่ยวข้อง เพื่อดำเนินการแก้ไข/ปรับปรุงต่อไป โดยเบื้องต้นอาจโทรศัพท์แจ้งไปยังหน่วยงานที่เกี่ยวข้องให้รับทราบข้อมูลก่อนจัดทำบันทึกข้อความส่งไปยังหน่วยงานที่เกี่ยวข้องต่อไป ทั้งนี้ กำหนดระยะเวลาในการจัดทำบันทึกข้อความส่งต่อไปยังหน่วยงานที่เกี่ยวข้อง ภายใน 1 วันทำการ ยกตัวอย่างเช่น ผู้ร้องเรียนจัดทำหนังสือถึงหน่วยงาน ร้องเรียนเจ้าหน้าที่ของ กลุ่มงานหนึ่ง พูดจาไม่สุภาพ อีกทั้งเมื่อขอข้อมูลในการรักษาพยาบาล เจ้าหน้าที่ก็ไม่เต็มใจให้บริการ ทั้งยังพูดในลักษณะตะคอกใส่ผู้รับบริการตลอดเวลา ฯลฯ เจ้าหน้าที่ฯ สามารถโทรศัพท์แจ้งไปยังหน่วยงานที่ถูกร้องเรียน พร้อมจัดทำบันทึกข้อความส่งไปยังหน่วยงานที่ถูกร้องเรียน ดำเนินการตรวจสอบข้อเท็จจริงต่อไปได้ภายใน 1 วันทำการ เป็นต้น

9

ผู้ที่เกี่ยวข้องในหน่วยงาน

6.2 ภายหลังจากได้รับโทรศัพท์แจ้งข้อร้องเรียนจากเจ้าหน้าที่ฯ หรือได้รับบันทึกข้อความจากเจ้าหน้าที่ฯ ให้พิจารณาแก้ไขตามความเหมาะสม และให้ส่งผลการดำเนินงานแก้ไข/ปรับปรุง ไปยังผู้ร้องเรียนโดยตรง และสำเนาผลการดำเนินงานแก้ไข/ปรับปรุงให้ศูนย์รับข้อร้องเรียนทราบภายใน 10 วันทำการ ยกตัวอย่างจากกรณีข้อร้องเรียนระดับ 2 ข้างต้น เมื่อหน่วยงานได้รับแจ้งทางโทรศัพท์ หรือบันทึกข้อความ สามารถดำเนินการสอบถามข้อเท็จจริงจากเจ้าหน้าที่ที่ถูกร้องเรียน และสอบถามเจ้าหน้าที่ที่ให้บริการในวัน เวลา สถานที่ที่เกิดเรื่องร้องเรียนขึ้น หากพบว่าเป็นจริงหัวหน้างาน/ฝ่าย อาจใช้ดุลพินิจในการแก้ไข/ปรับปรุงปัญหาที่เกิดขึ้นแตกต่างกัน แต่เมื่อได้แก้ไข/ปรับปรุงปัญหาที่ร้องเรียนเรียบร้อยแล้ว ให้เจ้าหน้าที่ผู้ที่เกี่ยวข้องในการจัดการเรื่องร้องเรียนในหน่วยงาน จัดทำหนังสือแจ้งกลับไปยัง ผู้ร้องเรียน พร้อมส่งสำเนาหนังสือแจ้งกลับผู้ร้องเรียนไปยังศูนย์รับข้อร้องเรียนของหน่วยงานทราบ ภายใน 1๕ วันทำการหลังจากได้รับเรื่อง ร้องเรียนด้วย

**7. การประสานศูนย์รับข้อร้องเรียน กรณีข้อร้องเรียนระดับ 3**

เจ้าหน้าที่ฯ

7.1 ข้อร้องเรียนระดับ 3 เป็นข้อร้องเรียนใหญ่ ไม่สามารถพิจารณาแก้ไข/ปรับปรุงได้ภายในหน่วยงาน ให้จัดทำบันทึกข้อความส่งต่อไปยังสำนักงานสาธารณสุขจังหวัดอุดรธานี,สำนักปลัดกระทรวงสาธารณสุขหรือหน่วยงานที่เกี่ยวข้อง แล้วแต่กรณี เพื่อดำเนินการต่อไป ทั้งนี้ กำหนดระยะเวลาในการจัดทำบันทึกข้อความส่งต่อไปยังศูนย์รับข้อโรงพยาบาลอุดรธานี ภายใน ๖๐ วันทำการ ยกตัวอย่างเช่น ผู้ร้องเรียนทำหนังสือร้องเรียนความไม่โปร่งใสในการเปิดซองประกวดราคาการซ่อมแซมอาคารสำนักงานของหน่วยงาน และเคยร้องเรียนกับหน่วยงานมาแล้วแต่หน่วยงานไม่มีการดำเนินการชี้แจงข้อเท็จจริงแต่ประการใด ทั้งยังทำสัญญาว่าจ้างบริษัทรับเหมาที่มีราคาแพงกว่าผู้ร้องเรียนอีกด้วย

ผู้ที่เกี่ยวข้องในหน่วยงาน

7.2 ภายหลังจากได้รับโทรศัพท์แจ้งข้อร้องเรียนจากศูนย์รับข้อร้องเรียนโรงพยาบาลเพ็ญ หรือได้รับบันทึกข้อความจากศูนย์รับข้อร้องเรียนโรงพยาบาลเพ็ญ หรือได้รับการสั่งการจากมติที่ประชุมของโรงพยาบาลเพ็ญให้พิจารณาแก้ไขตามความเหมาะสม และให้ส่งผลการดำเนินงานแก้ไข/ปรับปรุงไปยังผู้ร้องเรียนโดยตรง รวมทั้งสำเนาผลการดำเนินงานแก้ไข/ปรับปรุงให้ศูนย์รับข้อร้องเรียนโรงพยาบาลเพ็ญทราบ ภายใน ๑0 วันทำการ

**8. ติดตามประเมินผลและรายงาน**

เจ้าหน้าที่ฯ

8.1 ภายหลังจากโทรศัพท์ หรือ ส่งบันทึกข้อความให้หน่วยงานที่เกี่ยวข้องดำเนินการแก้ไข/ปรับปรุงข้อร้องเรียนในระดับ 2 และ ระดับ 3 เรียบร้อยแล้ว ประมาณ ๗ วันทำการ ให้โทรศัพท์ติดต่อความคืบหน้าในการดำเนินงานแก้ไขปัญหาจากหน่วยงานที่เกี่ยวข้อง

หน่วยงานที่เกี่ยวข้อง

8.2 เมื่อได้รับโทรศัพท์ หรือ บันทึกข้อความแจ้งเรื่องร้องเรียนระดับ 2 จากเจ้าหน้าที่ฯ ของศูนย์รับเรื่องร้องเรียน หรือ เรื่องร้องเรียนระดับ 3 จากศูนย์รับเรื่องร้องเรียน ให้พิจารณาดำเนิน การแก้ไข/ปรับปรุงข้อร้องเรียนแต่ละกรณีตามความเหมาะสม ภายใน 10 วันทำการ เมื่อดำเนินการแก้ไข/ปรับปรุงเรียบร้อยแล้ว

10

ให้จัดทำหนังสือตอบกลับข้อร้องเรียนไปยังผู้ร้องเรียนโดยตรง และสำเนาหนังสือตอบกลับข้อร้องเรียน (ระดับ 2) ให้เจ้าหน้าที่ฯ ศูนย์รับข้อร้องเรียน, สำเนาหนังสือตอบกลับข้อร้องเรียน (ระดับ 3) ให้เจ้าหน้าที่ฯ ศูนย์รับข้อร้องเรียนทราบด้วย

8.3 รวบรวมข้อร้องเรียนและการดำเนินการแก้ไข/ปรับปรุงข้อร้องเรียนทั้งหมด จัดเก็บในแฟ้มข้อร้องเรียนของหน่วยงานโดยเฉพาะ เพื่อความสะดวกในการสืบค้นและจัดทำรายงานการจัดการ ข้อร้องเรียนในแต่ละเดือน

**9. การรายงานผลการจัดการข้อร้องเรียนของหน่วยงานให้ศูนย์รับข้อร้องเรียนโรงพยาบาลเพ็ญ ประจำปี 2561**

เจ้าหน้าที่ฯ

9.1 **จัดทำบันทึกข้อความขอให้ส่งสรุปรายการการจัดการข้อร้องเรียนจากทุกหน่วยงานในความรับผิดชอบ กรอกรายละเอียดตามแบบฟอร์มรายงานสรุปข้อร้องเรียน** โดยส่งบันทึกข้อความไปยัง งานนิติการ กลุ่มงานบริหารทั่วไป ทุกวันที่ ๕ ของเดือน จากนั้นจะนำข้อมูลมาวิเคราะห์การจัดการข้อร้องเรียนในภาพรวมของหน่วยงาน เมื่อวิเคราะห์ภาพรวมการจัดการข้อร้องเรียนของหน่วยงานเรียบร้อยแล้วให้ส่งรายงานผลการจัดการข้อร้องเรียนของหน่วยงานเข้าที่ประชุมประจำเดือนของคณะกรรมการบริหารโรงพยาบาลอุดรธานี เพื่อเป็นแนวทางป้องกันและแก้ไขต่อไป

หน่วยงานที่เกี่ยวข้อง

9.2 เมื่อได้รับบันทึกข้อความ**ขอให้ส่งสรุปรายการการจัดการข้อร้องเรียนจากเจ้าหน้าที่ฯ ให้พิจารณาการดำเนินการแก้ไข/ปรับปรุงข้อร้องเรียนจากแฟ้มข้อร้องเรียนของหน่วยงาน กรอกรายละเอียดตามแบบฟอร์มรายงานสรุปข้อร้องเรียนกรม** หากหน่วยงานไม่มีเรื่องร้องเรียนให้แจ้งว่าไม่มี แล้วส่งกลับไปยังงานนิติการ กลุ่มงานบริหารทั่วไป ทุกวันที่ ๕ ของเดือน

**ผลการดำเนินงานเรื่องร้องเรียนโรงพยาบาลอุดรธานี**

| ประเภทเรื่องร้องเรียน | รับไว้ | แล้วเสร็จ | ร้อยละ | กำลังดำเนินการ | ร้อยละ |
| --- | --- | --- | --- | --- | --- |
| การรักษาพยาบาล | ๓ | ๓ | ๑๐๐ |  |  |
| คุ้มครองผู้บริโภคและผลิตภัณฑ์สุขภาพ | - | - | - | - | - |
| เหตุรำคาญตาม พรบ.การสาธารณสุข | - | - | - | - | - |
| พฤติกรรมการให้บริการ | ๑ | ๑ | ๑๐๐ | - | - |
| ทุจริตประพฤติมิชอบ | - | - | - | - | - |
| อื่นๆ | - | - | - | - | - |
| **รวม** | ๔ | ๔ | ๑๐๐ |  |  |

แหล่งข้อมูล : ศูนย์รับเรื่องร้องเรียน, ปีงบประมาณ ๒๕๖๑

๑๑

จากข้อมูลข้างต้น โรงพยาบาลเพ็ญ ได้รับเรื่องร้องเรียน ในการรักษาพยาบาล จำนวน ๓ เรื่อง แล้วเสร็จเป็นที่เรียบร้อยแล้วทั้ง ๓ เรื่อง คิดเป็น ๑๐๐% พฤติกรรมการให้บริการ จำนวน ๑ เรื่อง ดำเนินการแล้วเสร็จทั้ง ๑ เรื่อง คิดเป็น ๑๐๐%

หลังจากได้รับเรื่องร้องเรียน โรงพยาบาลเพ็ญได้ดำเนินการการวิเคราะห์ประเภท และระดับความรุนแรงของเรื่องร้องเรียน และดำเนินการตรวจสอบข้อเท็จจริงและการแก้ไขปัญหา สื่อสารผู้ร้องเรียนถึงขั้นตอนและระยะเวลาดำเนินการ โดยได้ดำเนินการตรวจสอบข้อเท็จจริง สรุปวิเคราะห์ข้อเท็จจริง ข้อกฎหมาย และการแก้ไขปัญหาเสนอความเห็นต่อผู้อำนวยการโรงพยาบาลเพื่อพิจารณาดำเนินการต่อไป

เพื่อเป็นกลไกสำคัญในการป้องกันการทุจริต และช่วยฟื้นฟูส่งเสริมการต่อต้านการทุจริตเชิงบวกในภาครัฐ ให้แก่เจ้าหน้าที่ บุคลากรในโรงพยาบาลอุดรธานีได้ศึกษาและปฏิบัติตามคู่มือนี้โดยเคร่งครัด จะสามารถดำเนินการปฏิบัติภารกิจในทางราชการให้เกิดประโยชน์สูงสุด โปร่งใส สุจริต และเป็นไปเพื่อผลประโยชน์ของประชาชนอย่างแท้จริง

**เปรียบเทียบการเก็บข้อมูลการร้องเรียน ระดับ 2 - 3**

**ภายในงานนิติการ โรงพยาบาลเพ็ญ ภายใน 3 ปี ย้อนหลัง**

จากข้อมูลข้างต้น จะเห็นได้ว่า ในปีงบประมาณ 2559 – ๒๕๖๑ โรงพยาบาลเพ็ญไม่มีเรื่องร้องเรียนกรณีการทุจริตเลย โรงพยาบาลเพ็ญได้มีนโยบายให้เจ้าหน้าที่ผู้รับผิดชอบงานที่เกี่ยวข้องเข้ารับการอบรมให้ความรู้เกี่ยวกับการจัดซื้อจัดจ้างตามกฎหมายที่มีการเปลี่ยนแปลงตามพระราชบัญญัติการจัดซื้อจัดจ้าง 2560

๑๒

ในปีงบประมาณ 2559 และปีงบประมาณ 2560 มีการร้องเรียน เรื่องพฤติกรรมการให้บริการ และร้องเรียนมาตรฐานการบริการ เพิ่มขึ้น จาก ปีงบประมาณ 2559 ซึ่งผลจากการปรับเปลี่ยนโครงสร้างของโรงพยาบาลในการให้บริการที่ตึกผู้ป่วยนอกชั่วคราว ที่ยังจัดโซนในการให้บริการตามมาตรฐานงาน IC

ทั้งนี้ ในปีงบประมาณ 2561 จะเห็นได้ว่ามีการร้องเรียนการรักษาพยาบาลมากที่สุดในรอบ 3 ปี เนื่องจากในระยะหลังได้มีการประชาสัมพันธ์ถึงสิทธิของผู้ป่วย ไม่ว่าจะทางสื่อโทรทัศน์ หรือ สื่อออนไลน์ ทำให้ประชาชนตระหนักและเข้าใจว่า เมื่อมีสิทธิก็ต้องใช้สิทธิ จึงก่อให้เกิดการร้องเรียนกรณีการรักษาพยาบาลมากยิ่งขึ้น

อย่างไรก็ตาม ในการจัดการบริหารเรื่องร้องเรียนภายในโรงพยาบาลเพ็ญ ได้จัดให้มี ศูนย์รับเรื่องร้องเรียน และมาตรการในการเยียวยาผู้ได้รับผลกระทบจากกการรับบริการทางการแพทย์ และมีการประสานงานภายในหน่วยงานเพื่อความรวดเร็วในการตอบสนองข้อร้องเรียนต่าง ๆ ภายในโรงพยาบาลเพ็ญ

13

**บรรณานุกรม**

โรงพยาบาลแพร่. " กระบวนการจัดการเรื่องร้องเรียน/แจ้งเบาะแสด้านการทุจริตและประพฤติมิชอบ." [ระบบออนไลน์].แหล่งที่มา http://www.phraehospital.go.th/webinternal/ha\_center/images/page/file/1701171551BO34F1. DOCX ( 28 ธันวาคม 2561).

สำนักงานปลัดกระทรวงสาธารณสุข. "คู่มือการปฏิบัติงานศูนย์ปฏิบัติการต่อต้านการทุจริต กระทรวงสาธารณสุข (ศปท.)

SP-MOPH-M001 กระบวนการจัดการเรื่องร้องเรียน/แจ้งเบาะแสด้านการทุจริตและประพฤติมิชอบ."[ระบบออนไลน์].แหล่งที่มา http://www.stopcorruption.moph.go.th ( 28 ธันวาคม 2561).

****

1๔

**คณะที่ปรึกษาและคณะผู้จัดทำ**

**คณะที่ปรึกษา**

1. ผู้อำนวยการโรงพยาบาลเพ็ญ
2. หัวหน้างานบริหารทั่วไปโรงพยาบาลเพ็ญ

**คณะกรรมการรับเรื่องร้องเรียน**

๑. นางฑิฆัมภรณ์ ตั้งกิตติสุวรรณ์ ตำแหน่ง นายแพทย์ปฏิบัติการ ประธานกรรมการ

๒. นางสุรีพร วาสุเทพรักษ์ ตำแหน่ง พยาบาลวิชาชีพชำนาญการ กรรมการ

๓. นางสาววินิฐา สุวัตถิกุล ตำแหน่ง ทันตแพทย์ชำนาญการ กรรมการ

๔. นางสาวนภสวรรณ เกตุไธสง ตำแหน่ง พยาบาลวิชาชีพชำนาญการ กรรมการ

๕. นางสาวขวัญใจ ผาสุข ตำแหน่ง พยาบาลวิชาชีพชำนาญการ กรรมการ

๖. นางสาวพูนทรัพย์ วีระบุรุษ ตำแหน่ง พยาบาลวิชาชีพชำนาญการ กรรมการ

๗. นางสาวศิรดา สรรพวุธ ตำแหน่ง พยาบาลวิชาชีพชำนาญการ กรรมการ

๘. นางณธิกา มุมอภัย ตำแหน่ง นักกายภาพบำบัดชำนาญการ กรรมการ

๙. นายอภิวัฒน์ ตันธวัฒน์ ตำแหน่ง เภสัชกร กรรมการ

๑๐.นางสาวพนาลัย ผาจวง ตำแหน่ง นักวิชาการสาธารณสุขปฏิบัติการ เลขานุการ